|  |  |  |
| --- | --- | --- |
|  | **ROMÂNIA****JUDEŢUL SĂLAJ****COMUNA RUS****CONSILIUL LOCAL****Rus Nr. 39, C.P. 457290; Tel./Fax: 0260639394** **E-mail:** **primariarus@yahoo.com** **; Site: www.comunarus.ro** |  |

 **PROCES VERBAL**

**NR. 3615/29.11.2022**

 Încheiat azi 29.11.2022 , ora 10 la sediul Primăriei comunei Rus- Căminul Cultural Rus- sala mare , cu ocazia ședinței ordinare, a Consiliului local al comunei Rus, desfășurătă prin prezența fizică a cosilierilor.

 Consiliul local a fost convocat prin Dispoziţia nr.107/18.11.2022, Convocatorul a fost adus la cunoștința consilierilor , în aceeași zi , prin mijloace electronice de comunicare –Whats App , e-mail și postare pe site [www.comunarus.ro](http://www.comunarus.ro) .

 Secretarul general al comunei face prezența si constată că din totalul de 9 membrii ai consiliului local sunt prezenți 9 , nu absentează nimeni Este prezent și delegatul sătesc al satului Fântânele-Rus, d-l Pușcaș Mircea , care a fost convocat pentru această ședință .

1. Bodea Ioan-Augustin
2. Centea Lucian-Andrei

 3. Chiorean Ovidiu-Liviu

 4. Machek Ioan

 5. Mînzat Oliver

 6. Mureşan Septimiu

 7. Pintea Alexandru

 8. Pop Adinel –Ioan

 9. Ungur Iosif

 10.Pușcaș Mircea- delegat sătesc

 La şedinţa consiliului local mai participă primarul și secretarul general și contabilul comunei .

 Secretarul general al comunei propune votarea procesului verbal de la ședința ordinară din 31.10.2022.

 Procesul verbal din ședința ordinară din 31.10.2022, se votează în forma prezentată cu 9 voturi pentru , din 9 consilieri prezenţi, urmând a fi semnat de către preşedintele de şedinţă şi de către secretarul general.

 Secretarul general al comunei constată că este îndeplinit cvorumul necesar pentru desfășurarea ședinței și stipulează majoritatea necesară pentru aprobarea proiectelor de pe ordinea de zi propusă.

 **ORDINEA DE ZI:**

 Președintele de ședință deschide lucrările şedinţei și prezintă ordinea de zi propusă de către primar prin Dispoziția de convocare.

 Se supune la vot ordinea de zi propusă de primar , cu cele 4 puncte incluse , se votează cu 9 voturi pentru din 9 prezenţi .

Ordinea de zi aprobată se prezintă astfel:

***1.- Proiectul de hotărâre nr. 3429/15.11.2022 privind rectificarea bugetului local pe anul 2022;***

 ***Prezintă: primar : Cozma Ioan-Aurelian ;***

***2.- Proiectul de hotărâre nr. 3432/15.11.2022 privind aprobarea planului de investiții pentru anul 2023 al Comunei Rus, aferent activelor date în administrare sau concesiune cu finanțare din Fondul Întreținere, Înlocuire, Dezvoltare;***

 ***Prezintă: primar : Cozma Ioan-Aurelian ;***

***3.- Proiectul de hotărâre nr. 3440/15.11.2022 privind aprobarea Protocolului de colaborare dintre Ministerul Muncii și Solidarității Sociale (MMSS) și UAT Comuna Rus, județul Sălaj, în cadrul proiectului ,,HUB de Servicii MMSS- SII MMSS” , Cod MySmis 130963 ;***

 ***Prezintă: primar : Cozma Ioan-Aurelian ;***

***4.- Proiectul de hotărâre nr. 3444/15.11.2022 privind aprobarea virărilor de credite bugetare;***

 ***Prezintă: primar : Cozma Ioan-Aurelian ;***

**Comisiile de specialitate au predat avizele favorabile pentru cele 2 proiecte de hotărâri de pe ordinea de zi aprobată.**

 **Pct. 1 al ordinii de zi : *- Proiectul de hotărâre nr. 3429/15.11.2022 privind rectificarea bugetului local pe anul 2022;***

*Prezintă: primar : Cozma Ioan-Aurelian ;*

 Primarul prezintă proiectul și referatul de aprobare , contabilul prezintă raportul de specilitate, iar comisia de specialitate avizul favorabil, după care se trece la discuții .

 D-na Contabilă explică ce sume am primit și propunerea pentru repartizarea pe capitole a cheltuielilor : la primărie , la școală , cultură, cămin, asistență socială , burse, iluminat, mediu, drumuri și poduri – după cum se poate vedea în proiect.

 Cum nu sunt alte discuţii , președintele de ședință supune la vot proiectul și se votează cu 9 voturi pentru, din 9 consilieri prezenți, proiectul devenind HCL nr.51/2022 a C.L. Rus.

 **Pct. 2 al ordinii de zi : *Proiectul de hotărâre nr. 3432/15.11.2022 privind aprobarea planului de investiții pentru anul 2023 al Comunei Rus, aferent activelor date în administrare sau concesiune cu finanțare din Fondul Întreținere, Înlocuire, Dezvoltare;***

*Prezintă: primar : Cozma Ioan-Aurelian ;*

 Primarul prezintă proiectul și referatul de aprobare , secretarul general prezintă raportul de specilitate întocmit de responsabilul cu achizițiile, iar comisia de specialitate avizul favorabil, după care se trece la discuții .

 Primarul explică faptul că trebuie să facem un plan de investiții pentru redevența care ni se cuvine de la Ecodes și care poate fi folosită doar pentru dotarea serviciului de salubrizare. Expică faptul că s-a trecut în plan , un nr. estimativ de pubele (45)care să fie repartizate în special în satul Fântânele-Rus , unde trebuie dusă o muncă de instruire în privința utilizării serviciului de salubrizare , deoarece acolo stăm rău la colectare , îndeosebi colectare selectivă și la utilizarea pubelelor mari puse de primărie pe platformele de beton.

 Se discută la comun : primar, delegatul sătesc al satului Fântânele-Rus și alți consilieri despre cauzele utilizării defectuase a serviciului de salubrizare și despre măsurile ce trebuie luate.

 Primarul adaugă faptul că va crește prețul la salubrizare cu minim 20%, dar va veni o adresă în acest sens de la Ecodes.

 Cum nu sunt alte discuţii , președintele de ședință supune la vot proiectul în ansamblul său și se votează cu 9 voturi pentru, din 9 consilieri prezenți, proiectul devenind HCL nr.52/2022 a C.L. Rus.

  **Pct. 3 al ordinii de zi : *Proiectul de hotărâre nr. 3440/15.11.2022 privind aprobarea Protocolului de colaborare dintre Ministerul Muncii și Solidarității Sociale (MMSS) și UAT Comuna Rus, județul Sălaj, în cadrul proiectului ,,HUB de Servicii MMSS- SII MMSS” , Cod MySmis 130963;***

*Prezintă: primar : Cozma Ioan-Aurelian ;*

 Primarul prezintă proiectul și referatul de aprobare , secretarul general prezintă raportul de specilitate întocmit de consilierul pe asistență socială, iar comisia de specialitate avizul favorabil, după care se trece la discuții .

Secretarul explică necesitatea încheierii acestui protocol cu Ministerul muncii , motivând utilitatea dotării serviciului de asistență socială cu echipamente noi ( calculator, imprimantă, tabletă) și integrarea într-un program național de asistență socială. Mai explică modul de implementare al protocolului cu ministerul.

Primarul mai spune că pentru instalarea de camere de supraveghere, va aștepta demararea proiectelor pe bani europeni , care vor fi până la o valoare de 100 mii lei.

 Cum nu sunt alte discuţii , președintele de ședință supune la vot proiectul în ansamblul său și se votează cu 9 voturi pentru, din 9 consilieri prezenți, proiectul devenind HCL nr.53/2022 a C.L. Rus.

 **Pct. 4 al ordinii de zi : *Proiectul de hotărâre nr. 3444/15.11.2022 privind aprobarea virărilor de credite bugetare;***

*Prezintă: primar : Cozma Ioan-Aurelian ;*

 Primarul prezintă proiectul și referatul de aprobare , contabilul prezintă raportul de specilitate, iar comisia de specialitate avizul favorabil, după care se trece la discuții .

 Primarul explică faptul că a fost nevoit să propună virarea acestor bani neutilizați la cămin pentru a putea amenaja parcarea și calea de acces din spatele primăriei, capela Buzaș și consultanță școală.

 Cum nu sunt alte discuţii , președintele de ședință supune la vot proiectul în ansamblul său și se votează cu 9 voturi pentru, din 9 consilieri prezenți, proiectul devenind HCL nr.54/2022 a C.L. Rus.

 În continuare , se discută probleme care nu au legătură cu ordinea de zi :

* Primarul deschide discuția despre necesitatea legării tuturor cetățenilor la canalizare, unde este posibil , iar ceilalți vor trebui să-și construiască fose septice conforme, cu proiect, autorizație de construire și proces verbal de recepție. Secretarul continuă discuția aducând în discuție faptul că s-a lansat un ajutor de maxim 1900 euro , pentru prima racordare la apă și canalizare, care se face pe bază de listă a celor care-și dau acordul și care se încadrează în limita de venituri impusă. Primarul spune că începând de săptămâna viitoare va face o listă cu cei care se pot lega la canalizare în satul Rus și care nu au făcut-o încă și va demara verificarea celor care se încadrează să primească ajutorul amintit mai sus , pentru a face o listă și cu aceștia care trebuie supusă aprobării în consiliul local. Mai adaugă primarul faptul că proiectul pentru aprobarea ajutorului se depune de către Compania de apă în baza listelor trimise de comune.
* Se trece la următorul subiect propus discuției de către primar, reabilitarea drumului județean 109E cu modificările aduse la proiectul inițial : calea de rulare peste podul de la Valea Șimișnei, asfaltarea acostamentelor, modul de realizare a rigolelor de scurgere, căile de acces la proprietăți în intravilan și extravilan .
* O altă problemă este cea legată de capela de la Fântânele pentru care trebuie găsit alt amplesament , rămâne de văzut dacă se poate face în sala de la capătul școlii unde este amplasat muzeul bisericii.

 Pentru ordinea de zi a ședinței ordinare din luna Decembrie 2022 s-au propus : Aprobarea Impozitelor și taxelor locale și Aprobarea ROF -ului. Nu s-a propus data ședinței.

 Secretarul general încheie aici procesul verbal al ședinței , implicit se încheie şi şedinţa Consiliului local Rus.

 PRESEDINTE DE SEDINTĂ, SECRETARUL GENERAL AL COMUNEI ,

 CHIOREAN OVIDIU-LIVIU IOAN-MARIAN BORA